open-index/open-wikipedia-markdown huggingface dataset:
ICAO-flyplasskode

**ICAO-flyplasskode** er en kode på fire alfanumeriske tegn. En slik kode er tilordnet de fleste flyplasser rundt i verden. Disse kodene er definert av International Civil Aviation Organization (ICAO). Disse ICAO-kodene brukes av lufttrafikktjenesten og flyselskaper til blant annet planlegging av flyginger. Kodene er ikke de samme som IATA-kodene som den alminnelige flypassasjer forholder seg til, og som brukes for flyselskapenes rutetabeller, reservasjoner og bla. bagasjehåndtering. ICAO-koder brukes også til å identifisere værstasjoner, uavhengig av hvorvidt de er lokalisert i nærheten av en flyplass.

Til forskjell fra IATA-kodene har ICAO-kodene en regional struktur. Den første bokstaven tilordnes etter kontinent og angir et land eller en gruppe land på det samme kontinentet. Den andre bokstaven angir landet og de to siste angir flyplassen. Unntak fra dette er store land, som benytter én bokstav for å angi landet og tre bokstaver for å angi flyplassen.

I USA og Canada bruker de fleste flyplasser, med en tre-bokstavs IATA-kode, den samme koden med *K* eller *C* først som ICAO-kode. For eksempel er YYC IATA-kode for Calgary International Airport i Calgary i Alberta i Canada) og CYYC er ICAO-koden, mens IAD er IATA-koden for Dulles International Airport i Chantilly i Virginia i USA og KIAD er ICAO-koden.

I Norge begynner kodene med EN, se kodene i Liste over norske flyplasser.

## Prefikser

## Referanser


## Eksempler
*EBBR: Belgia – Brussel lufthavn, Brussel (IATA-kode BRU)
*FAJS: Sør-Afrika – OR Tambo internasjonale lufthavn (tidligere Johannesburg internasjonale flyplass og før det Jan Smuts International Airport, som forklarer ICAO-koden), Johannesburg (IATA-kode JNB)
*KBOS: USA – Logan internasjonale flyplass, Boston (IATA-kode BOS)
*LIRF: Italia – Leonardo da Vinci internasjonale lufthavn, Fiumicino, nær Roma (IATA-kode FCO)
*OMDB: De forente arabiske emirater – Dubai internasjonale lufthavn, Dubai (IATA-kode DXB)
*YSCB: Australia – Canberra (IATA code CBR)

Andre er mindre logiske. Veldig få flyplasser i Storbritannia er opplagte, for eksempel:
*EGLL: London Heathrow
*EGKK: London Gatwick
Daniel Owen (forfatter)

**Daniel Owen** (1836&ndash;1895) var en walisisk forfatter av romaner, generelt betraktet som den fremste walisiskspråklige romanforfatter på 1800-tallet.

## Liv og virke
### Bakgrunn
Han ble født i Mold i Flintshire. Hans far, Robert Owen, var gruvearbeider. Hans far og to brødre, James og Robert, omkom den 10. mai 1837 i en ulykke, da kullgruven Argoed ble fylt med vann. Tapet fikk alvorlige konsekvenser for familien, som sank ytterligere ned i fattigdom. Owen fikk ingen formell skoleundervisning, men har fremholdt at han hadde stor takknemlighetsgjeld til søndagsskolen.

Som ung mann ble han først lærling hos en skredder, og forsøkte seg deretter på prestestudiet. Dette lyktes han ikke med, og gikk tilbake til skredderyrket.

### Forfatter
Etter hvert begynte han å skrive, og valgte å bruke sitt morsmål, walisisk. Han var den første som skrev romaner på dette språket, og regnes fortsatt som dets fremste romanforfatter. Han skrev først poesi under forfatternavnet Glaslwyn, fikk framført sine tekster i de lokale *[[eisteddfod]]au* (folkeminnefestivaler) og greide også å få utgitt en del av dem.

Hans første betydelige verk på walisisk var en oversettelse av Timothy Shay Arthurs korte fortelling *Ten Nights in a Bar-Room and What I Saw There*. Deretter studerte han uten å lyktes som prest. Han ble til sist metodistprest og kom inn på teologisk skole i Bala i 1865, men greide ikke å fullføre kurset. Fra 1867 og til 1876 arbeidet han som skredder i Mold og prekte på søndagene.

Han er kreditert for å ha begynt tradisjonen med walisiskspråklige romaner, og hans *Rhys Lewis* blir ofte kreditert for å være den første. Han hadde innflytelse på mange senere romanforfattere som blant andre Kate Roberts og T. Rowland Hughes.

## Bibliografi
* *Y Dreflan* (1881)
* *Rhys Lewis* (1885)
* *Enoc Huws* (1891)
* *Gwen Tomos* (1894)
* *Straeon y Pentan* (korte fortellinger) (1895)

## Referanser
Flintshire

**Flintshire** (walisisk *Sir y Fflint*) er et grevskap i det nordlige Wales. Det grenser mot Wrexham og Denbighshire i Wales, og Merseyside og Cheshire i England. Flintshire County Council (grevskapsrådet) har hovedkontor i Ewloe, som hadde 5 502 innbyggere i 2021, men Connah's Quay er den største byen.

Grevskapet dekker et areal på 440 km², med en befolkning på 155 000 i 2021. Den østlige delen av grevskapet er industrialisert og inneholder byområdet Deeside, som strekker seg inn i Cheshire og har en befolkning på 53 568. Deeside ligger nært den walisisk-engelske grense. Den tilstøtende kysten er også hjemsted for industri, men lenger vest har det blitt utviklet for turisme, spesielt ved Talacre. I innlandet er den vestlige delen av grevskapet tynt befolket og preget av slake åser, herunder deler av høydene Clwydian Range og Dee Valley, som er et utpekt område med enestående naturskjønnhet (AONB; også kjent som et nasjonalt landskap).

## Det tradisjonelle grevskapet

Det nåværende grevskapet ble opprettet i 1996, men Flintshire har en lengre historie. Grevskapet er oppkalt etter det historiske grevskapet med samme navn, som ble opprettet ved Rhuddlan-statuttene i 1284 som ble nedfelt 3. mars 1284 med lovs kraft av Edvard I av England etter hans erobring av Wales. Det nåværende og det historiske grevskapet har bemerkelsesverdig forskjellige grenser. Spesielt gjelder dette eksklaven Maelor Saesneg, som administreres som del av Wrexham, og Prestatyn og Rhyl som er en del av Denbighshire. Grevskapet regnes som en del av Welsh Marches, grenseområdet mellom Wales og England, og var en del av det historiske jarledømmet Chester og Flint.

## Historiske bygninger og strukturer


File:Flint Castle 01.JPG|
File:The corner.jpg|
File:New Hawarden Castle.JPG|
File:Ewloe Castle.JPG|
File:Maen Achwyfan 655181.jpg|
File:Flintshire bridge.jpg|
File:Jubilee Bridge - Queensferry, Wales (2015).jpg|Jubilee Bridge (Queensferry)
File:Llyfrgell Sant Deiniol and Gladstone's Library Hawarden Penarlâg 07.JPG|Biblioteket Gladstone's Library


## Steder i Flintshire

*Buckley
*Flint
*Hawarden
*Holywell
*Mold

## Kultur i Flintshire
**[[Flintshire Historical Society journal]]*, historisk tidsskrift

## Referanser


## Eksterne lenker
*
Andamanhavet

**Andamanhavet** er den delen av Indiahavet som ligger mellom sørkysten av Burma, nordspissen av Sumatra og øygruppene Andamanene og Nikobarene. I nord grenser Andamanhavet til Bengalbukta, og i sør danner Malakkastredet en forbindelse til Sørkinahavet.

Andamanhavet er omkring 1200 km langt (nord-sør) og 650 km bredt (øst-vest), og dekker 798000 km².

## Referanser


## Eksterne lenker
*
Colwyn Bay

**Colwyn Bay** (walisisk **Bae Colwyn**) er en kystby i Conwy i det nordlige Wales. Den ligger ved nordkysten, ved motorveien A55. Colwyn Bay hadde 

Byen har en stor pir med en rekke underholdningstilbud, og en zoologisk have. 

Blant kjente personer fra Colwyn Bay finner man Terry Jones og Timothy Dalton.

Colwyn Bay var vertskap for den nasjonale Eisteddfod i 1910, 1947 og 1995.

## Referanser
Port Blair

**Sri Vijaya Puram**, tidligere **Port Blair**, hovedstaden i det indiske forbundsterritoriet Andamanene og Nikobarene, som ligger i Bengalbukta. Byen ligger på øya South Andaman og hadde 108&nbsp;058 innbyggere ved folketellingen i 2011.

## Historie
Britene begynte å interessere seg for Andamanøyene i 1788; det var da Lord Cornwallis, daværende generalguvernør for India, gav løytnant Archibald Blair og løytnant R.H. Colebrook fra den britiske marine i oppdrag om å kartlegge øyene. Deres rapport anbefalte kolonisering. Allerede året etter grunnla løytnant Blair det første britiske støttepunktet, som ble kalt Port Cornwallis. Senere ble navnet endret til Port Blair.

Det britiske kolonistyret opprettet en straffekoloni ved Port Blair etter det indiske opprøret i 1857. Mellom 1896 og 1906 bygde de ut et stort fengsel, Cellular Jail, som var i bruk frem til øyene ble inntatt og okkupert av japanerne under den andre verdenskrig. Mange av innbyggerne nedstammer fra løslatte fanger.

Den indiske flåten etablerte en flåtebase, Jarawa, ved Port Blair i 1964, som følge av den sino-indiske krig, for å beskytte sine interesser i Sørøst-Asia.

I 1883 etablerte det britiske kolonistyret et stort sagbruk ved Port Blair, som er omgitt av tette skoger. Svenske Ivar Kreugers fyrstikkonsern produserte trestikker i Port Blair, som ble skipet til fastlandet og påført svolvel der.

## Samferdsel
Det går ferger mellom Port Blair og Kolkata, Chennai og Vishakhapatnam og til øyene rundt. Byens flyplass er Vir Savarkar lufthavn, som har daglige avganger til det indiske fastlandet. Flytiden er 2–3 timer.

## Bilder

Port Blair city views vrvbaan042k24 (546).jpg|Gatebilde
Clock Tower 4180213.JPG|Klokketårnet
Andaman chatham is.jpg|Chatham Island utenfor Port Blair


## Referanser
Øyvind Leonhardsen

**Øyvind** «**Leo**» **Leonhardsen** (født 1970) er en norsk fotballtrener og tidligere fotballspiller.

Han har spilt for , , Rosenborg Ballklub, Wimbledon FC, Liverpool FC, Tottenham Hotspur FC, Aston Villa FC,  og Strømsgodset Toppfotball.

Leonhardsen mottok Kniksen-prisen som årets midtbanespiller i 1991 og 1993, og ble av *[[VG]]* kåret til årets spiller i norsk fotball i 1994, før han dro til Wimbledon og engelsk fotball. Etter stor suksess i Wimbledon, ble han solgt videre til  i 1997. Senere har han også vært innom Tottenham og Aston Villa, med varierende suksess. Etter ni år i England vendte han våren 2004 hjem til Lyn hvor han totalt spilte 46 kamper. Han gikk gratis til Strømsgodset Toppfotball før 2006-sesongen, og ble da kaptein i klubben. Etter sesongen 2007 valgte Leonhardsen å legge opp som fotballspiller.

Leonhardsen fikk sin  som Molde-spiller, i Egil Olsens landslagstrenerdebut mot  på Bislett stadion i 1990. Til sammen har han 86 landskamper og 19 mål for Norge.

Han ble i mars 2009 ansatt som spillerutvikler i . Han har senere jobbet som spillerutvikler i Stabæk Fotball.

## Referanser


## Eksterne lenker
* 
*  Profil på LFCHistory.net
*
Krabi (provins)

**Krabi** er en provins i Thailand. Hovedstaden er byen Krabi. Den er på fastlandet på Malayahalvøya sør i landet, og vender ut mot Andamanhavet. 

Krabi-provinsen grenser på fastlandet til (fra nord og med klokka) provinsene Phang Nga, Surat Thani, Nakhon Si Thammarat og Trang. Utenfor kysten ligger provinsen og øya Phuket. 

Likesom i Phuket står turistnæringen sterkt i Krabi. Phi Phi-øyene med sine turiststrender og dykkerfasiliteter tilhører Krabiprovinsen, likeså Ko Lanta og Ko Phoda. I nærheten av Au Nang finner man Railay-stranda som er kjent for klippeklatring. Mindre kjent er Long-stranda som ligger 20 minutter fra Krabi lufthavn, som fikk status som internasjonal flyplass i november 2006.

Provinsen hadde i 2004 en befolkning på 421&nbsp;000 innbyggere. Provinshovedstaden Krabi hadde 29&nbsp;700 innbyggere, og byen Ao Luk 12&nbsp;600.

Den 26. desember 2004 ble provinsen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.

## Administrativ inndeling
Krabi er inndelt i åtte distrikter (*[[amphoe]]*), som videre er inndelt i 53 kommuner (*[[tambon]]*) og 374 landsbyer (*[[muban]]*).

## Referanser




## Eksterne lenker
*
Jernbane i Sverige

**Sveriges jernbanenettverk** består av nesten  km jernbane, hvorav ca.  km er elektrifisert. Transportstyrelsen fastsetter regler og normer for all jernbanetrafikk i Sverige. De statlige sporene, som i 2012 utgjorde cirka 90 prosent av den trafikkerte banelengden, forvaltes av Trafikverket. De regionale kollektivtrafikkmyndighetene står for cirka 65 prosent av persontogtilbudet, øvrige store trafikkoperatører er SJ AB, MTR Express og Transdev for persontrafikk samt Green Cargo og Hector Rail for godstrafikk. Jernhusen eier et flertall av stasjonsbygningene.

## Historie

Den første kjente jernbanen i Sverige (1798) var en jernbane i tre, den gikk mellom gruvene og havnen i Höganäs, vognene ble dratt av hester. Det var muligens jernbane ved andre gruveanlegg tidligere, som for eksempel ved Falu koppergruve.

I 1844 fikk Adolf Eugène von Rosen tillatelse av kongen til å sette igang bygging av en jernbane i Sverige. Men på grunn av pengemangel ble det bare med planene. Men bare fire år senere satte Claes Adelsköld igang bygging av Frykstads jernbane i Värmland. De første årene ble også denne trukket av hester.

I 1853 vedtok Sveriges riksdag at det skulle anlegges jernbane i Sverige. Den 5. mars 1856 ble den første jernbanen beregnet på lokomotiv åpnet. Den gikk imellom Nora og Örebro. 1. desember samme år ble strekningen utvidet med Lund, Malmö og Göteborg.

## Jernbaner i Sverige

*Arlandabanan
*Bastuträsk-Skelleftehamn
*Bergslagsbanan
*Blekinge kustbana
*Bohusbanan
*Bollnäs-Furudal
*Botniabanan
*Dalabanan
*Forsmo-Hoting
*Fryksdalsbanan
*Godsstråket genom Bergslagen
*Godsstråket genom Skåne
*Halmstad-Nässjö
*Haparandabanan
*Inlandsbanan
*Jönköpingsbanan
*Jörn-Arvidsjaur (ikke trafikkert)
*Kilafors-Söderhamn
*Kinnekullebanan
*Kontinentalbanan
*Kust till kustbanan
*Lommabanan
*Malmbanan
*Mellansel-Örnsköldsvik
*Mittlinjen
*Morjärv-Karlsborgsbruk
*Mälarbanan
*Norge/Vänerbanan
*Norra stambanan
*Nynäsbanan
*Nässjö-Åseda
*Ostkustbanan
*Piteåbanan
*Sala-Eskilstuna-Oxelösund
*Saltsjöbanan
*Simrishamnsbanan
*Skånebanan
*Staffanstorpsbanan
*Stambanan genom övre Norrland
*Storuman-Hällnäs
*Stångådalsbanan
*Svealandsbanan
*Södra stambanan
*Tjustbanan
*Viskadalsbanan
*Vännäs-Holmsund
*Värmlandsbanan
*Västkustbanan
*Västra stambanan
*Ystadbanan
*Ådalsbanan
*Älmhult-Olofström
*Älvsborgsbanan
*Örbyhus-Hallstavik
*Öresundsbanan
*Östra stambanan

## Referanser
Lymington

**Lymington** er en havneby på vestbredden av elven Lymington ved Solent, i distriktet New Forest i Hampshire, England. Den ligger øst for Bournemouth, og rett over Solent ligger Yarmouth på øya Isle of Wight.

Nærheten til naturskjønne omgivelser i skogområdet New Forest og sjøen har ført til at Lymington er et populært turiststed. Det er fergeforbindelse til Wight, og flere marinaer og småbåthavner. I henhold til folketellingen i 2011 hadde byområdet Lymington en befolkning på 15 218 innbyggere.

Den eldste bosetningen i området Lymington var rundt en bygdeborg fra jernalderen som i dag kalles for Buckland Rings. Høyden og vollene eksisterer fortsatt og arkeologiske undersøkelser av deler av murene ble utført i 1935, og sporadisk siden. Borgen har blitt datert til rundt 500-tallet f.Kr. Det er et annet antatt jernaldersted ved Ampress Hole. Informasjon om senere bosetning er sparsommelig før omtale i *[[Domesday Book]]* (1086).

## Referanser


## Eksterne lenker
* 
* Lymington and Pennington Town Council 
* Local Webcams (Lymington)
* Hampshire Local Pages (Lymington)
* Lymington Workhouse
*
Waldorfsalat

**Waldorfsalat** er en salatrett som består av ulike frukter og grønnsaker blandet i en majonesdressing. Salaten består av en base av eple, valnøtter, drue og selleri. Frukt- og grønnsaker blandes i en majonesdressing, eller en dressing med majones som base, ofte tilsatt pisket krem.

Waldorfsalaten ble laget for første gang til ære for St. Mary’s Hospital for Children den 14. mars i 1896, av hovmester Oskar Tschirky på hotellet Waldorf-Astoria (opprinnelig skrevet med bindestrek) i New York. Senere fikk hotellet navnet Waldorf Astoria New York, gjerne forkortet til Waldorf Astoria.

Den opprinnelige waldorfsalaten består av like deler Granny-Smith- og Golden Delicious-epler skåret i små biter, selleri, og majones. Salaten brukes gjerne som en siderett, men den var opprinnelig uten nøtter. Nøtter ble først lagt til i oppskriften fra 1928. Etter hvert lages den også i en rekke vellykkede varianter med ristede nøtter, jordbær, trøffelpuré og med yoghurt (eventuelt rømme eller crème fraîche).

I Norge brukes waldorfsalat ofte som en siderett til tradisjonsretter som serveres under jule- og nyttårsfeiringen, kanskje spesielt til stekt kalkun, men den er også velegnet følge til mye annet. Den er blant annet populær til kalde og varme kyllingretter og andre stekte og kokte kjøttretter, samt til røkt skinke, spekemat og andre retter av fugl (som andebryst).

## Referanser




## Eksterne lenker
* Oppskrift på waldorfsalat på matnyttig.no
Jaffna (distrikt)

**Jaffna** er et administrativt distrikt i Sri Lankas nordprovins. Hovedstaden, Jaffna, er en av landets folkerikeste byer. Hele området er befolket av tamiler, den nest største befolkningsgruppen i landet. 

På grunn av borgerkrigen på Sri Lanka var ikke Jaffna-distriktet med under folketellingen i 2001. Men en  beregning/fremskriving av folkemengen pr. 2004 lander på 956.055. Distriktet dekker et område på 1.025 km². 

Distriktet omfatter Jaffnahalvøya helt nord på øya Sri Lanka, og i øst også øyene Alanativu, Eluvativu, Delft, Karaitivu, Kayts, Mandaitivu, Nainativu, og Punkudutivu.

De større byene i distriktet er:
 
* Jaffna (med et beregnet folketall på 167.400 innbyggere i 2004). 
* Chāvākachchēri (115.600 innbyggere). 
* Point Pedro (85.500 innbyggere).
* Velvedditturai (74.400 innbyggere).

Deretter kommer blant de andre større befolkningssentra (i rekkefølge fra vest til øst) Pandattarippu, Chankanai, Manipay, Chunnakam, Kankesanturai (nær Jaffnas flyplass Palali), Utumpirai og Nelliadi. 

Jaffnalagunen avskjærer distriktet nesten fullstendig med øya for øvrig. Sør for Jaffnalagunen ligger Kilinochchi-distriktet, som også omfatter en liten del av Jaffnahalvøya. 

Den 26. desember 2004 ble distriktet rammet av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se *[[Tsunamien i Indiahavet 2004]]*). Det var særlig områdene fra Point Pedro og sørøstover som ble rammet, det meste av den sentrale og vestlige delen, og områdene langs Jaffnalagunen, lå "i le" for flodbølgen.
Sundaøyene

**Sundaøyene** er en øygruppe i Sørøst-Asia. Politisk er de delt mellom Brunei, Øst-Timor, Indonesia og Malaysia. Sundaøyene kan deles i to grupper:

*De store Sundaøyer:
**Borneo
**Sulawesi
**Java
**Sumatra

*De små Sundaøyer:
**Bali
**Flores
**Lombok
**Sumba
**Sumbawa
**Timor
**Barat Daya-øyene
**Tanimbar-øyene

Navnet Sundaøyene kommer fra *Pasundan*, Vest-Java.

## Referanser
Furukorsnebb

**Furukorsnebb** (vitenskapelig navn *Loxia pytyopsittacus*) er en fugl i finkefamilien. Lengden er ca. 18 cm, og vekten er mellom 40 og 50 gram. 

Furukorsnebb er vanlig i Norge nord til Nordland. Arten lever i hovedsak av frø fra bartrær, særlig frø fra furu. Om våren og sommeren spiser den også insekter. Furukorsnebb har et spesielt tilpasset nebb som er saksformet. Tidligere trodde man at man kunne skille furukorsnebb fra grankorsnebb på hvilken vei overnebbet krysset undernebbet, dette er ikke riktig. 

Hannen og hunnen ser forskjellige ut. Hannen er rødbrun med brune vinger, mens hunnen er grønngul. Begge kjønn har det karakteristiske kraftige korsnebbet.

Hos furukorsnebb bygger hunnen redet, som kan inneholde opptil 4 egg. Rugetiden er 12–14 dager, og ungene forlater redet etter 16–18 dager.

## Utbredelse

Arten finnes opprinnelig i: Belarus, Belgia, Danmark, Estland, Finland, Tyskland, Latvia, Litauen, Nederland, Norge, Polen, Portugal, Russland, Storbritannia og Sverige..

## Referanser


## Eksterne lenker
*
Ostindia

**Ostindia** er en eldre betegnelse som ble brukt om land i Sør- og Sørøst-Asia, til forskjell fra Vestindia (De vestindiske øyer). Opprinnelig ble navnet Ostindia brukt både om halvøyene Forindia (dvs. Det indiske subkontinent; dagens India, Pakistan og Bangladesh) og Bakindia (dvs. Indokina) samt om **De østindiske øyer** (dvs. Malayarkipelet). Navnet stammer fra elven Indus og ble brukt bredt om områder i Asia som var påvirket av indisk kultur. Begrepet Ostindia fikk senere en mer snever bruk, og kunne betegne bare Sørøst-Asia og etterhvert bare De østindiske øyer. Begrepet var brukt fra Oppdagelsestiden til 1900-tallet, men er lite brukt i dag.

Regioner i De østindiske øyer blir noen ganger navngitt etter hvilke kolonimakter de tidligere tilhørte: De britiske østindiske øyer, også kalt Britisk Ostindia, brukes om Malaysia, De nederlandske østindiske øyer, eller Nederlandsk Ostindia, brukes om Indokina, og De spanske østindiske øyer, eller Spansk Ostindia, brukes om Filippinene.

Disse landene ble utforsket av europeiske stormakter i det 16. århundre og de ble etterhvert viktige kilder til handelsvarer, spesielt bomull, indigoplanten og krydder, med en sentral rolle i global handel. De europeiske stormaktene etablerte egne østindiske handelsforetak for dette formålet.

## Se også
*Malayarkipelet
New Forest (distrikt)

**New Forest** er et distrikt i grevskapet Hampshire i England. Det har navn etter skogområdet New Forest, som dekker en stor del av distriktet. Arealet er 753,21 km². Det er planer om å gjøre store deler av distriktet, omkring 571 km² til en nasjonalpark.

Distriktet har 170&nbsp;256 innbyggere (2002), noe som betyr at det er et at de mest befolkede distriktene i England som ikke har blitt en enhetlig myndighet. En slik endring ble foreslått av Banhamkommisjonen i 1995, men regjeringen nedla veto.

New Forest ble opprettet som distrikt 1. april 1974, ved at Lymington, New Forest landdistrikt og deler av Ringwood and Fordingbridge landdistrikt ble slått sammen.
## Eksterne lenker
*
Mullaittivu (distrikt)

**Mullaittivu** er et administrativt distrikt i Sri Lankas nordprovins. Hovedstaden er den lille byen Mullaittivu. Hele området er befolket av tamiler, den nest største befolkningsgruppen i landet. 

Distriktet dekker et område på 2.617 km². På grunn av borgerkrigen på Sri Lanka var ikke distriktet med under folketellingen i 2001. Men en  beregning/fremskriving av folkemengden pr. 2004 lander på 107.948, noe som gjør det til landets minste distrikt etter folketallet. Det har ingen større byer, men mange fiskerlandsbyer. 

Mullaittivu-distriktet vender mot Bengalbukta i øst. I nordvest grenser det mot Kilinochchi-distriktet, mot vest mot Vavuniya-distriktet, og mot sør mot Trincomalee-distriktet.  

Den 26. desember 2004 ble distriktet rammet av tsunamier utløst av en rekke undersjøiske jordskjelv langs en linje fra vest for Sumatra til Andamanene. Byen Mullaittivu var blant de stedene som ble så godt som fullstendig skylt bort.
Malayahalvøya

**Malayahalvøya**, tidligere kalt **Malakkahalvøya** og **Chersonesus Aurea** («Den gylne halvøya») i antikke kilder, er en halvøy i Sørøst-Asia. Halvøya utgjør det sørligste punktet på det asiatiske fastlandet, og den utgjør den sørligste delen av regionen kalt Indokina. Malayahalvøya er en lang og smal halvøy som strekker seg omtrent  sørover fra Kra-eidet til Cape Piai.

Den thailandske nordre delen av halvøya blir ofte referert til som **den thailandske halvøy** eller **Sør-Thailand**, spesielt i natur- og miljøspørsmål. Likeledes refereres det gjerne til **den malayiske halvøy** eller **Vest-Malaysia** (herunder også **Malaysia Barat** og **Semenanjung Malaysia**) for den søndre delen av halvøya i tilsvarende spørsmål. Disse begrepene må imidlertid ikke forveksles med Malayahalvøya, som omfatter begge disse geografiske regionene.

Malayahalvøya utgjør landtungen som strekker seg sørover fra Thailand og det sørligste Myanmar, mellom Andamanhavet i vest og Malakkastredet sørvest, samt Thailandbukta i nordøst og Sørkinahavet i sørøst, til Malaysias eneste fastland i sør, der halvøya avgrenses av Singaporestredet og Johorestredet, som skiller den fra øy- og bystaten Singapore.
 
Malayahalvøya har et samlet areal på cirka . Politisk er halvøya delt mellom de tre nasjonene Myanmar, Thailand og Malaysia.

## Referanser




## Eksterne lenker
*
Loughor

**Loughor** (walisisk: *Llwchwr*) er en lite havneby i Swansea i det sørlige Wales. Den er dermed en by som ligger innenfor og administreres som del av en annen by. I tillegg har Loughor nærmest blitt en forstad til nabobyen Gorseinon, som også tilhører Swansea. En slik konstellasjon er mulig i Storbritannia ettersom bystatus ikke nødvendigvis betyr at man må ha egne administrative organer i moderne forstand. Byen hadde 

## Historie

Byen vokste opp rundt den romersk festningen Leucarum. Normannerne reiste en festning over ruinene av denne i 1106, og som kalles Loughor Castle. Den ble reist av Henry de Beaumont, 1. jarl av Warwick, som en del av den normanniske erobringen av Wales, og ligger ved en strategisk vei og vadested. I årenes løp var festningen involvert i flere konflikter, og ble erobret av Llywelyn den store i 1215. I løpet av 1800-tallet forfalt festningen og ble overvokst med eføy. Det walisiske navnet for festningen er Casllwchwr.

Byen vokste som en havn og tidlig på 1900-tallet var det store tinn- og stålverker de fremste industriene. Byen Loughor kan bli skilt inn i to områder definert av dagens valgområder, Nedre og Øvre Loughor, som har adskilt historie. Nedre ligger nærmere havet og ligger på lavt i terrenget mens Øvre Loughor, som navnet indikerer ligger høyere opp. Loughor utviklet seg rundt festningen i hva som er Nedre Loughor mens Øvre Loughor har en særskilt bosetningen rundt hva som nå er området rundt veien Glebe Road. Byen Øvre Loughor var godt etablert som en adskilt by på midten av 1800-tallet. I dag er Loughor hovedsakelig en pendlerby for Swansea og Llanelli via Loughor-bruen og har smeltet sammen med nabobyen Gorseinon.

## Skoler
Blant de lokalene skolene er grunnskolene Tre Uchaf og Casllwchwr. På motsatt side av førstnevnte er den videregående skolen tilhørende Gower College Swansea.

## Kjente personer
James Henry Govier (1910 – 1974), den britiske maleren, som også drev med etsning og gravering ved skolen i Swansea, gjorde et antall bilder av Loughor. Han bodde i Gorseinon og hadde arbeid ved Glynn Vivian kunstgalleri i Swansea, Nasjonalgalleriet i Wales, Nasjonalbiblioteket i Wales og i flere andre nasjonale samlinger.

Evan John Roberts (1878 – 1951), en walisisk prest og ledende skikkelse i den walisiske religiøse vekkelsen i 1904-1905, var født i Loughor.

## Referanser


## Eksterne lenker
* Loughors historie
* Foto av Loughor og omliggende områder
Den arabiske halvøy

**Den arabiske halvøy**, forenklet til **Arabia**, er en halvøy i Vest-Asia liggende nordøst av Afrika på Den arabiske platen; mellom Rødehavet i vest, Persiabukten og Omanbukten i øst og Adenbukten og Arabiahavet i sør. Fra et geologisk perspektiv er den å betrakte som et subkontinent av Asia.

Det er den største halvøya i verden med 3 237 500 km². Den arabiske halvøy består av nasjonene Jemen, Oman, Qatar, Bahrain, Kuwait, Saudi-Arabia, og De forente arabiske emirater, foruten også deler av sørlige Irak og Jordan. Halvøya ble dannet som et resultat av riftingen av Rødehavet for mellom 56 og 23 millioner år siden, og grenser til Rødehavet i vest, til Persiabukten i nordøst, Levanten i nord og Indiahavet i sørøst. Den arabiske halvøya spiller en kritisk geopolitisk rolle i Midtøsten og den arabiske verden grunnet dets enorme ressurser på olje og naturgass.

Før moderne tid var halvøya inndelt i fire adskilte distriktsregioner: Hijaz, Najd, Sørlige Arabia ('Asir) og Østlige Arabia (Al-Hasa). De to førstnevnte utgjør det meste Saudi-Arabia. Sørlige Arabia består av Jemen og deler av Saudi-Arabia og Oman (Dhofar). Østlige Arabia består av hele kyststripen til Persiabukten.

## Se også
* Arabere
* Saudi-Arabia
* Arabia Felix

## Fotnoter

## Referanser


## Eksterne lenker
* 
* *[http://www.wdl.org/en/item/11756/ Travels in Arabia]*, 1892
* Skanninger av gamle kart over Arabia i høy oppløsning
Sulawesi

**Sulawesi** (tidligere *Celebes*) er den tredje største av øyene i Indonesia og en av De store Sundaøyene. Sulawesi er verdens ellevte største øy med et areal på 189&thinsp;070 km². Øya har drøye 18 millioner innbyggere. 

Øya ligger øst for Borneo, sør for Filippinene, vest for Molukkene og nord for Flores og Timor. Dens karakteristiske form består av fire halvøyer, har flere fjellformasjoner og aktive vulkaner i sentrale strøk. Rantemario (3&nbsp;478 moh) og Rantekombola (3&nbsp;455 moh) er de høyeste fjellene. Innsjøene Towuti og Tondano er relativt store.

Sulawesi består av seks provinser: Gorontalo, Sulawesi Barat, Sulawesi Selatan, Sulawesi Tengah, Sulawesi Tenggara, og  Sulawesi Utara. De største byene på øya er Makassar (tidligere Ujung Pandang) på sørvestkysten og Manado (nordspissen). Bitung er en by i nord som er kjent for dykkerturisme.

Øya har et rikt dyreliv med flere sjeldne arter. Bl.a. finnes den sjeldne fuglearten *[[Hammerovnhøne|maleos]]* kun på denne øya. For å sikre artens overlevelse har miljøvernorganisasjonen *Wildlife Conservation Society* kjøpt en strand på øya for at den skal ha en plass å legge eggene sine i fred.. Andre svært spesielle arter som bare finnes på Sulawesi er hjortesvin (*Babyrousa*) og de to artene av anoa (*Bubalus*). Øya har svært mange endemiske insektarter.

Sulawesi ligger nær wallacelinjen; enkelte mener den går delvis over øya. Faunaen er blanding av indomalayiske og australasiatiske arter. I tretoppene lever for eksempel typiske asiatiske dyr som celebesmakak (*Macaca nigra*) og spøkelsesaper (*Tarsius*)  sammen med kuskuser (*Ailurops*), som er pungdyr.

## Referanser


## Eksterne lenker
*
Brun saus

**Brun saus** er en jevnet saus som blir fremstilt av mel (vanligvis hvetemel, fint glutenfritt mel kan også brukes), fett (vanligvis smør eller margarin), vann, krydder og/eller eventuelt andre smaksstoffer. Brun saus benyttes til forskjellige matretter som for eksempel karbonader, kjøttkaker og forskjellig stekt fisk eller kjøtt.

Den klassiske franske grunnsausen av denne typen er espagnole og den halv-avledede sausen demi-glace, men det finnes også andre varianter.

## Se også
* Brown sauce

## Referanser


## Eksterne lenker
*
Kystruteskip

**Kystruteskip** er et fartøy sertifisert for rutetrafikk langs norskekysten innenfor 20 nautiske mil av grunnlinjen, og over åpne, ubeskyttede havstykker lenger enn 25 nautiske mil (liten kystfart).

De første kystruteskipene var dampskip som gjorde det mulig å utvikle relativt regelmessige forbindelser langs hele norskekysten. Det første kystruteskipet var hjuldamperen DS «Constitutionen» på ruten fra Oslo til Kristiansand. I 1842 ble det etablert en kystrute fra Trondheim til Kristiansand via Bergen.

Det første kystruteskipet til Nord-Norge var hjuldamperen DS «Prinds Gustav» som gikk fra Trondheim med kurs nordover 5. mars 1838. Det tok ytterligere 55 år før Hurtigruten var en realitet.
Barking

:*Barking er også navnet på en by i Stor-London i England, se [[Barking, England]].*
**Barking** er en eldgammel metode for impregnering av seil, fiskeredskap og tauverk. Det som skal impregneres kokes sammen med bark fra løvtrær (bl. a. eik) og får en brun farge. Barking brukes også til garving av huder.
Persiabukten

**Persiabukten** eller **Persiabukta** (persisk: خليج فارس), også kalt **Den persiske bukt**, er en bukt i Asia, mellom Iran og Den arabiske halvøy. Den blir også feilaktig kalt *Den persiske gulf* på grunn av dens engelske navn *Persian Gulf*.

Panarabistiske bevegelser hevder at bukten heter *Arabbukten* (الخليج العربي), men dette navnet er ikke historisk korrekt eller akseptert internasjonalt. Iran insisterer på at det riktige navnet er *Den persiske bukt*, og etter at National Geographic brukte navnet *Den arabiske bukt* i tillegg til *Den persiske bukt* på sine kart i 2004, svarte myndighetene i Iran med å forby magasinet.

## Referanser


## Eksterne lenker
*
Arabia (andre betydninger)

**Arabia** kan vise til:

*Den arabiske halvøy
*Den arabiske verden
*Arabia (porselen) – finsk keramisk fabrikk og varemerke for blant annet husholdnings- og kunstkeramikk
Krabi

**Krabi** (thai: กระบี่) er en by i det sørlige Thailand, beliggende der Krabielven munner ut i Andamanhavet. Byen er hovedstad i provinsen Krabi og har en befolkning på 24&nbsp;986 (2005).

Vest for byen ligger Krabi lufthavn, og området er mye besøkt av turister. Mange reiser imidlertid bare gjennom Krabi by og videre til andre turistdestinationer som Ko Phi Phi, Rai Leh Beach, Ao Nang, Ko Jum og Phuket.
## Referanser


## Eksterne lenker
*
Phuket (by)

**Phuket** er hovedstaden i provinsen Phuket i Thailand. Byen ligger på østsiden av øya Phuket. Den hadde i 2004 et beregnet folketall på 84&nbsp;000 innbyggere. 

Tidligere var stedet et sentrum for utskipning av tinnmalm. I dag er byen et naturlig hovedsete for administrasjonen av Phuket-provinsen. Den er en moderne by med guvernørens ulike fasiliteter. Her finnes det en pålitelig engelskspråklig avis som kommer ut en gang hver uke på papir; Phuket Gazette. Denne finnes også daglig oppdatert på nettet. Alle langdistansebusser ender her og byen har godt med alle type butikker, hoteller, havn og andre forventede fasiliteter.

## Referanser


## Eksterne lenker
* 
* Phuket Gazettes hjemmeside
Phang Nga

**Phang Nga** er hovedstaden i kommunen av samme navn (Amphoa Phang Nga), og i provinsen Phang Nga i det sørvestlige Thailand. Folketallet i byen er drøye 10&nbsp;000. Den kommunale adminisrtasjonen ble opprettet 11. februar 1937.

Kommunen strekker seg fra Mai Kaeo-fjellene i nord (1050 moh.) og Wang Ko-fjellene i nordvest (601 moh.), og ut i Phang Nga-bukta (Ao Phang Nga) i sørøst. Riksvei 4 går gjennom byen og kommunen. Phang Nga har provinsadministrasjon og teknisk høyskole.

De mest kjente attraksjonene er Nam Tok Raman skogspark, Sa Nang Manora skogspark, Phung Chang-grotten, og den liggende kjempe-buddhaen i tempelet Wat Suwan Khuha.

## Referanser
Büsingen am Hochrhein

**Büsingen am Hochrhein** er en kommune på 7,62&nbsp;km² med 1&nbsp;455&nbsp;innbyggere i den tyske delstaten Baden-Württemberg. Den er imidlertid fullstendig omsluttet av de sveitsiske kantonene Schaffhausen, Zürich og Thurgau, og er således en enklave i Sveits.

Borgermester er Gunnar Lang (SPD).

I 1918 ble det holdt en folkeavstemning, der 96&nbsp;% av innbyggerne stemte for å bli en del av Sveits. Imidlertid skjedde dette ikke, fordi Sveits ikke kunne tilby noe egnet bytteområde til Det tyske rike. Derfor forble landsbyen en del av Tyskland. Senere initiativ for å bli en del av Sveits er blitt avvist av sveitsiske myndigheter.

Valutaen i Büsingen am Hochrhein er sveitsisk franc, i motsetning til resten av Tyskland som bruker euro.

## Æresborgere
* Otto Weiss, tidligere borgermester
* Alwin Güntert, tidligere kommuneråd
* Carina Schweizer, tidligere kommuneråd

## Se også
*Campione d'Italia, italiensk enklave i Sveits.

## Referanser


## Eksterne lenker
* 
* Om Büsingen på Jan S. Krogh's GeoSite
* Photogalerie der Kuriositäten in Büsingen
Arabiahavet

**Arabiahavet**, også kalt **Det arabiske hav**, er en del av Indiahavet som ligger mellom Den arabiske halvøy mot vest og India mot øst. Grensa mot selve Indiahavet trekkes fra den sørligste øya på Maldivene til Ras Hafun på østkysten av Somalia, og den er noenlunde sammenfallende med den undersjøiske Carlsbergryggen.

Fra Arabiahavet går to store bukter inn på hver side av Den arabiske halvøya: Adenbukta med Rødehavet og Omanbukta med Persiabukta.

## Referanser


## Eksterne lenker
*
Slavkov u Brna

**Slavkov u Brna** (fransk og tysk *Austerlitz*) er en landlig småby med rundt 6&nbsp;000 innbyggere i det sydlige Mähren i Tsjekkia. 

Det såkalte slaget ved Austerlitz under Napoleonskrigene («trekeiserslaget») fant sted ved byen den 2. desember 1805, der Napoleon Bonaparte beseiret den  østerriksk-russiske koalisjonen anført av keiser Franz II og tsar Alexander I. Alle involverte parter undertegnet den 6. desember en våpenstillstand i byens slott. Et minnesmerke om slaget ble oppført i den da østerrikske byen omkring 1910&ndash;11.

I Paris er Quai d'Austerlitz og Gare d'Austerlitz oppkalt etter byen til minne om slaget.

Stedet er kjent fra 1261. På 1500-tallet hersket slekten Sternberg over byen.

## Referanser


## Eksterne lenker
* 
* Mer om byen (tysk, engelsk, fransk, tsjekkisk og russisk) 
* http://www.napoleon.historicum.net/themen/kriege/austerlitz.html
Hedsjas

**Hedsjas** eller **Hijaz** (, *al-Ḥijāz*, «barrieren, hindringen») er en region og en fjellkjede i det vestlige Saudi-Arabia, langs kysten av Rødehavet. Den har sitt navn ved at den adskiller landet Najd i øst fra landet Tihama i vest. Det er også omtalt som «den vestlige provinsen». I sør strekker fjellkjeden seg ned til Jemen. Fjellene når opp i mer enn 3&nbsp;000 meter (høyeste punkt er 3133 meter) - Jabal Sawda) og utgjør en viktig økologisk barriere mellom Rødehavet og den arabiske ørkenen som begynner i øst.

Historisk har Hedsjas alltid sett på seg selv som adskilt fra resten av Saudi-Arabia. Hedsjas er det mest folkerike regionen i Saudi-Arabia, hvor 35 prosent av alle saudiarabere bor. Vestarabisk arabisk, eller hedsjai-arabisk, er den mest utbredte dialekten i region, mens de som praktiserer den er av etnisk mangfoldig opprinnelse.

Hijaz var et politisk område som lå i det som i dag er det sørlige Saudi-Arabia og nordlige Jemen. Det var her de opprinnelige araberne kom fra. Området var en del av det osmanske riket fram til første verdenskrig, men ble etter freden i Sèvres i 1920 et eget kongedømme styrt av hasjimittene, men under britisk innflytelse. Kongedømmet Hedsjas hadde en befolkning på anslagsvis 750&nbsp;000. De største byer var de hellige steder Mekka med en befolkning på 80&nbsp;000 og Medina med 40&nbsp;000 innbyggere.

Kongedømmet ble annektert og ble en del av Saudi-Arabia i 1932.

## Referanser


## Eksterne lenker
Klassisk arabisk

**Klassisk arabisk**, også kjent som **koransk arabisk**, er en form for arabisk kjent fra litterære tekster fra umajjadisk og abbasidisk tid (600- til 800-tallet). Det er sannsynlig at dette språket er svært likt talespråket fra det området som var kjent som Hijaz da Muhammed levde der. 

Klassisk arabisk er en form for standard arabisk i likhet med moderne standard arabisk (MSA). Morfologi og syntaks er ikke i stor grad endret fra klassisk til moderne standard arabisk. 

Dette er Koranen sitt språk, og derfor regnes dette språket som hellig innenfor islam. Dette er det eneste språket muslimer bruker ved resistasjon av bønn, uavhengig av hva som er deres vanlige talespråk.
Moderne standardarabisk

**Moderne standardarabisk** (forkorta **MSA**) er en form for standard arabisk i likhet med klassisk arabisk, og bygger på sistnevnte.

Dette er den formen for arabisk som benyttes i det meste av det som skrives, omtrent 99 %. MSA benyttes i aviser, brev, tv, radio, magasiner, blader, internett. Det brukes i formelle sammenhenger, ofte også kalt «fusha» og høyarabisk.

MSA er offisielt skriftspråk i alle arabiske land.
Bymuseet (Oslo Museum)

**Bymuseet**, tidligere **Oslo Bymuseum**, er siden 2006 en avdeling ved Oslo Museum. Museet er det kulturhistoriske museet for Oslo by med det tidligere Aker herred. Museet ble stiftet 22. desember 1905 som foreningen «Det gamle Christiania». Initiativtager og leder inntil 1912 var arkitekt Fritz Holland. Museet disponerer lokaler i Frogner Hovedgård i Frognerparken, hvor de første utstillingene ble åpnet i hovedbygningen i 1909. På 1980-tallet ble østfløyen i gårdsanlegget innredet for Bymuseets faste byhistoriske utstillinger. I 2000 sto museets nye administrasjonsbygning ferdig på østsiden av anlegget. Vestfløyen ble i 2003 tatt i bruk som lokale for skiftende utstillinger. Oslo Bymuseum hadde i sitt siste år som selvstendig museum til sammen  besøkende. 

Bymuseet var inntil utgangen av 2005 fortsatt organisert som en privat forening, men ble i hovedsak finansiert ved offentlige tilskudd fra Oslo kommune og staten. Foreningen ble oppløst ved vedtak i generalforsamlingen på hundreårsdagen 22. desember 2005. Samtidig ble det besluttet å opprette en stiftelse til å forvalte eiendomsretten til samlingene og en venneforening til å ivareta medlemmenes interesser. Fra og med 1. januar 2006 er Bymuseet en del av den nye stiftelsen Oslo Museum, som har overtatt driftsansvaret. Den nye museumsstiftelsen fungerte i begynnelsen under arbeidstittelen «Hovedstadsmuseet», men har fra desember 2006 tatt navnet Oslo Museum. Bymuseet, Interkulturelt museum (IKM) og Teatermuseet gikk sammen om å opprette det nye museet som en konsekvens av den statlige museumsreformen. Inntil videre skulle de tre tidligere enhetene fungere på sine tidligere tilholdssteder.

Bymuseet har satellitt-utstillinger i arbeiderboliger på Tøyen og Sagene. I 2008 åpnet det også utstillingen «Christiania 1624 - 1850» i Gamle rådhus, men denne måtte avvikles i 2010 da museet av økonomiske grunner måtte si opp leieforholdet med Oslo kommune. Museet administrerer arrangementer og byvandringer i *Kjenn din by*-programmet og utgir tidsskriftet *[[Byminner (Oslo)|Byminner]]* (startet 1955). Samlingene omfatter alle slags gjenstander med tilknytning til byens historie og innbyggernes liv og virksomhet. Særlig verdifulle er Bymuseets kunstsamling og fotosamling med Oslo-motiver og portretter. Fotosamlingen er en av landets største og dokumenterer byens utvikling fra fotografiets barndom til i dag. I 2010 gikk Oslo Museum sammen med Oslo byarkiv om å opprette nettstedet *oslobilder.no* med søkbar tilgang til de digitaliserte delene av fotosamlingene ved begge institusjoner.

## Eksterne lenker
* 
* Oslo Bymuseum i Kulturnett.no
* Bymuseet vil til Tøyen fra Aftenposten
* oslobilder.no – det offisielle nettstedet for historiske bilder fra Oslo
Colargol

***Colargol*** er navnet på en eventyrfigur som forestiller en bjørn. Selve historien og bjørnen ble laget på 1950-tallet av den franske forfatteren Olga Pouchine. Hun lagde historien for å fortelle eventyr til sønnen sin. I perioden 1967 til 1974 lagde en polsk animatør flere barne-tv-serier med Colargol, med i alt 53 episoder. Serien ble sendt på den franske kanalen ORTF fra 1970 til 1974.

## Referanser
Bassam Tibi

**Bassam Tibi** (arabisk بسام طيبي) (født 4. april 1944 i Damaskus) er en syriskfødt tysk statsviter. Han er kjent for sine analyser av islamske land og sivilisasjoners internasjonale forbindelser.

Han studerte i Frankfurt am Main, hvor han tok doktorgraden, og habiliterte seg i Hamburg. Siden 1973 er han professor i internasjonal politikk ved Georg-August-Universität Göttingen.

Han er en av grunnleggerne av den «arabiske organisasjonen for menneskerettigheter» (al-munazzama al-'arabiya li-huquq al-insan,  المنظمة  العربية  لحقوق  الانسان), og deltar i islamsk-jødisk dialog og jødisk-islamsk-kristen kulturell utveksling.

Tibi er også kjent for sin teori om at innvandrere i Tyskland og Europa må tilpasse seg en tysk/europeisk *Leitkultur*, ledekultur, som består av forrang for fornuft foran religion, demokrati som skiller mellom religion og politikk, pluralisme og toleranse. Sunnimuslimen Tibi har dessuten innført begrepet «europeisk islam», for å betegne en utgave av islam som er forenlig med de europeiske verditradisjonene, og som han mener EU og europeiske land aktivt bør fremme.

## Publikasjoner (utvalg)
* *Vom Gottesreich zum Nationalstaat. Islam und panarabischer Nationalismus*
* *Krieg der Zivilisationen. Politik und Religion zwischen Vernunft und Fundamentalismus*. Hoffman und Campe 1995.
* *Die neue Weltunordnung. Westliche Dominanz und islamischer Fundamentalismus*. Berlin, 1999. ISBN 3-548-75011-7
* *Europa ohne Identität? Die Krise der multikulturellen Gesellschaft*: Goldmann 2000 
* *Fundamentalismus im Islam. Ein Gefahr für den Weltfrieden?* Wissenschafliche Buchgesellschaft 2001.
* *Kreuzzug und Djihad, Der Islam und die christliche Welt*. München: Goldmann 2001.
* *Die fundamentalistische Herausforderung. Der Islam und die Weltpolitik*. München 2003

## Referanser
Susan Sontag

**Susan Sontag** (1933–2004) var en amerikansk forfatter, skribent og feminist. Hun er særlig kjent for sine betraktninger om fotografiet, etikk, sykdom, krig, pornografi, kunstfilm, og har blitt oversatt til flere språk.

Sontag ble født Susan Rosenblatt i en jødisk familie av tysk-litauisk opprinnelse i New York. Hennes far var kjøpmann, mens moren var lærerinne. Hun ble oppdratt av besteforeldrene, da foreldrene var i Kina. Da hun var seks år døde faren av tuberkulose, og moren giftet seg på nytt. Hennes stefars navn var Sontag. 14 år gammel møtte hun forfatteren Thomas Mann, og 16 år gammel, i 1949, begynte hun å studere fransk, litteratur og filosofi ved universitetet i Chicago. Allerede i 1950 giftet hun seg med sosiologen Philip Rief, og fikk en sønn. Sammen med mannen publiserte hun en studie over Sigmund Freuds innflytelse på den moderne kultur. Siden 1970-årene levde hun i et forhold med fotografen Annie Leibovitz.

Den 12. oktober 2003 fikk hun *[[Friedenspreis des Deutschen Buchhandels|de tyske bokhandleres fredspris]]* i Frankfurter Paulskirche.

Hun døde 71 år gammel av leukemi.

## Bibliografi
* *The pornographic imagination* (essay). Utgitt på norsk som *Pornografien som forestillingsverden*. Oversatt av Aase Rørvik. (Cappelens upopulære skrifter, 1971)
* *The Benefactor* (roman, 1963)
* *Against Interpretation* (essays, 1966)
* *Death Kit* (roman, 1967)
* *Trip to Hanoi* (essay, 1969)
* *Styles of Radical Will* (essays, 1969)
* *Illness as Metaphor* (essay, 1977). – Utgitt på norsk som  Oversatt av Grethe Schøning gjenutgitt i serien Bokklubbens Kulturbibliotek
* *On Photography* (essays, 1977). – Deler av teksten er utgitt på norsk som *Om fotografi*. Oversatt av Agnete Øye. (Pax artes, 2004)
* *I, etcetera* (noveller, 1978)
* *Under the Sign of Saturn* (essays, 1980)
* *The Vulcano Lover* (roman, 1989). – Utgitt på norsk som *Mannen som elsket vulkaner: en roman*. Oversatt av Ingrid Haug. (Cappelen, 1993)
* *In America* (roman, 2000)
* *Regarding the Pain of Others* (essay, 2003). – Utgitt på norsk som *Å betrakte andres lidelse*. Oversatt av Agnete Øye. (Pax, 2004)

## Referanser


## Eksterne lenker
*
Banda Aceh

**Banda Aceh** (tidligere **Kutaraja**) er provinshovedstad og største by i den indonesiske provinsen Aceh på nordvestspissen av øya Sumatra. Den hadde .

Første del av navnet, Bandar (*Banda*) – kommer fra det persiske *بندر* – som betyr «havn» (eller «himmel»). 

Raya Baiturrahman-moskéen (også kalt Den store moské) er en av de mest kjente moskéer i Sørøstasia. Den ble bygd i 1879 som erstatning for en moské som var blitt fullstendig ødelagt. Man har bygd ut den flere ganger siden, som i 1995 da den fikk en ny minaret. 

Om morgenen den 26. desember 2004 ble byen svært hardt rammet, først av det verste jordskjelvet i verden på 40 år, og deretter av en stor tsunami utløst av dette og påfølgende jordskjelv. Det første og kraftigste undersjøiske jordskjelvet hadde sitt senter i havet rett ved Aceh-provinsen, mellom Sumatra og Simeulueøya (som også tilhører Aceh), de påfølgende jordskjelvene fulgte på en linje som gikk nordover og tett vest for Sumatra. Det ble etter noen dager anslått at 60 % av Banda Aceh var ødelagt. 

## Referanser
Torfaen

**Torfaen** er et grevskapsdistrikt i Wales. Det ligger innenfor det tradisjonelle grevskapet Monmouthshire. Administrasjonsbyen er Pontypool.

Distriktet grenser mot Newport, Monmouthshire, Blaenau Gwent og Caerphilly. 

## Steder i Torfaen

*Abersychan
*Blaenavon
*Pontypool

## Referanser
Republikanerne (Tyskland)

**Republikanerne** (Tysk: *Die Republikaner*, **REP**) er et tysk høyreorientert politisk parti, som er særlig opptatt av innvandringsproblematikk. Det ble grunnlagt i 1983 av de to tidligere CSU-politikerne Franz Handlos og Eckhard Voigt. Grunnleggerne var skuffet over at CSU's leder Franz Josef Strauss hadde medvirket til et lån på 3 milliarder D-mark til DDR.

På 1980-tallet hadde partiet flere seter i Europaparlamentet samt i parlamentet i den tyske delstaten Baden-Württemberg. Beste resultat ved valg til Forbundsdagen var 2,1 % i 1990. Fra og med valget i 2002 falt oppslutningen til den nådde 0,2 % i 2013. Efter EU-valget 2014 har de ikke stilt til valg hverken nasjonalt eller på EU-plan.

## Se også
*Tysklands politiske system

## Referanser


## Eksterne lenker
* 
*
REP

**REP** eller **rep** kan referere til:

* Tau, tauverk, rep, trosse
* Republikanerne (Tyskland) (REP), parti
* Repetisjonsøvelse
* IATA-koden til Siem Reap internasjonale lufthavn i Kambodsja